
46. sjednice Vijeća Gradske četvrti Brezovica,
održane 30. siječnja 2024. (četvrtak) u sjedištu Gradske četvrti Brezovica,
 Brezovička cesta 100, s početkom u 18,30 sati.

Nazočni članovi Vijeća Gradske četvrti Brezovica: 
Irena Borovina, Tomislav Cavrić, Zdravko Harmicar, Vladimir Iviček, Ivica Kovačić, Zlatko Katulić, Ivica Mavračić, Ivan Pucko, Marina Pucević, Srećko Tatar i Nenad Žugaj. 

Nazočni službenici Gradskog ureda za mjesnu samoupravu, promet, civilnu zaštitu i sigurnost:
Petar Vukelić, voditelj Područnog odsjeka Brezovica (Novi Zagreb),
Matej Šipura, viši stručni suradnik za rad tijela mjesne samouprave,
Valentin Kovačević, viši stručni referent za rad tijela mjesne samouprave.

Ostali nazočni: 
Ivan Maretić, član Vijeća Mjesnog odbora Kupinečki Kraljevec II.,
Kristijan Jakolić, predsjednik Vijeća Mjesnog odbora Kupinečki Kraljevec – centar.

Predsjedava: Tomislav Cavrić, predsjednik Vijeća.
Predsjednik konstatira da je na sjednici nazočno 11 od 11 članova Vijeća, čime su stečeni uvjeti za raspravu i pravovaljano odlučivanje te otvara 46. sjednicu Vijeća.
Prije utvrđivanja dnevnog reda, predsjednik otvara raspravu o zapisniku 45. sjednice Vijeća Gradske četvrti Brezovica. 
S obzirom na to da se nitko ne javlja za riječ, zapisnik daje na glasovanje.
Jednoglasno (11 “za“) je usvojen zapisnik 45. sjednice.
Predsjednik konstatira da su članovi Vijeća primili prijedlog dnevnog reda te predlaže dopunu dnevnog reda.
Dnevni red dopunio bi se točkama:
„9. Prijedlog zaključka o prijedlogu utroška sredstava s pozicije uredska oprema i namještaj“
„10.Prijedlog zaključka o produljenju zakupa prostora za rad Vijeća Mjesnog odbora Havidići“
Predsjednik Vijeća daje na glasanje dodatne točke.
Vijeće je jednoglasno (11 “za“) usvojilo prijedlog te isti postaje sastavni dio prijedloga dnevnog reda.
Predsjednik pita ima li još prijedloga za dopunu dnevnog reda.
Budući da nema drugih prijedloga, daje na glasovanje prijedlog dnevnog reda.
Vijeće je jednoglasno (11 “za“) usvojilo





DNEVNI RED:

1. Prijedlog zaključka o potrebi osiguravanja dodatnih vrtićkih kapaciteta na području Kupinečkog Kraljevca
2. Prijedlog Programa rada Vijeća Gradske četvrti Brezovica za 2025.
3. Prijedlog Izvješća o radu Vijeća Gradske četvrti Brezovica za 2024.
4. Prijedlog zaključka o izmjeni i dopuni Plana komunalnih aktivnosti Gradske četvrti Brezovica u 2025.
5. Prijedlog zaključka o davanju suglasnosti na zaključak Vijeća Mjesnog odbora Horvati o reguliranju korištenja prostora od strane DVD Horvati u objektu Mjesnog odbora Horvati
6. Prijedlog zaključka o davanju suglasnosti na zaključak Vijeća Mjesnog odbora Trpuci o reguliranju korištenja prostora od strane DVD Trpuci u objektu Mjesnog odbora Trpuci
7. Prijedlog zaključka o produljenju zakupa prostora za rad Vijeća Mjesnog odbora Lipnica
8. Prijedlog zaključka o davanju prijedloga i utvrđivanju prioriteta za izradu projektne dokumentacije i izgradnju vodoopskrbnih cjevovoda, javnih kanala i plinovoda
9. [bookmark: _Hlk189736601]Prijedlog zaključka o prijedlogu utroška sredstava s pozicije uredska oprema i namještaj
10. Prijedlog zaključka o produljenju zakupa prostora za rad Vijeća Mjesnog odbora Havidići
11. Pitanja, prijedlozi i prigovori


Ad. 1. Prijedlog zaključka o potrebi osiguravanja dodatnih vrtićkih kapaciteta na području Kupinečkog Kraljevca

Predsjednik Vijeća, Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka daje na glasovanje. 
Vijeće je jednoglasno (11 „za“) donijelo 	             

ZAKLJUČAK
o potrebi osiguravanja dodatnih vrtićkih kapaciteta 
na području Kupinečkog Kraljevca
1. Vijeće Gradske četvrti Brezovica razmotrilo je zaključak Vijeća Mjesnog odbora Kupinečki Kraljevec II., kojim se predlaže žurno postupanje po pitanju osiguravanja dodatnih kapaciteta za predškolsko obrazovanje i odgoj na lokaciji Kupinečki Kraljevec, Matički 29.

2. Vijeće Gradske četvrti Brezovica daje punu podršku hitnom pokretanju postupka izrade projektne dokumentacije za izgradnju dječjeg vrtića na predmetnoj lokaciji (k.č. 1603 k.o. Kupinečki Kraljevec Novi, površine 5613 m², vlasništvo Grada Zagreba) s obzirom na novu okolnost rješavanja imovinsko-pravnih odnosa.

3. Osim toga, Vijeće naglašava važnost izgradnje dječjeg vrtića na području Kupinečkog Kraljevca, uzimajući u obzir očekivani rast stanovništva, koji će biti dodatno potaknut planiranim infrastrukturnim projektima, uključujući izgradnju čvorišta Ašpergeri na autocesti A1.

4. Ovaj zaključak dostavlja se Gradskom uredu za obrazovanje, sport i mlade.

[bookmark: _Hlk189652968]Ad. 2. Prijedlog Programa rada Vijeća Gradske četvrti Brezovica za 2025.

Predsjednik Vijeća Tomislav Cavrić informira članove o Prijedlogu Programa rada te otvara raspravu. Budući da se nitko nije javio za riječ, Prijedlog Programa rada Vijeća Gradske četvrti Brezovica za 2025. daje na glasovanje. 
Vijeće je jednoglasno (11 „za“) donijelo
PROGRAM RADA VIJEĆA
GRADSKE ČETVRTI BREZOVICA ZA 2025. GODINU
Na temelju Poslovnika o radu Vijeća Gradske četvrti Brezovica i Pravila Vijeća Gradske četvrti Brezovica te sukladno Statutu Grada Zagreba, svoj Program za 2025. godinu Vijeće temelji na najaktualnijim komunalnim potrebama za poboljšanje standarda građana Brezovice kroz izgradnju nove komunalne infrastrukture i održavanje postojeće, uvažavajući sve specifičnosti koje karakteriziraju područje Gradske četvrti Brezovica.
Vijeće se Programom rada obvezuje:
1. Podnijeti Izvješće o radu Vijeća Gradske četvrti Brezovica za 2024. (siječanj).
2. Donijeti Program rada Vijeća Gradske četvrti Brezovica za 2025. (siječanj).
3. Podnijeti Godišnji izvještaj o izvršenju Financijskog plana za 2024. godinu (po donošenju godišnjeg izvještaja o izvršenju proračuna za 2024. godinu - srpanj).
4. Donijeti Prijedlog za akcije u programima Gradskog ureda za obnovu, izgradnju, prostorno uređenje, graditeljstvo i komunalne poslove za 2026. (rujan).
5. Pripremiti i donijeti Prijedlog prioriteta Plana komunalnih aktivnosti za 2026. godinu (rujan).
6. Donijeti izmjenu Plana komunalnih aktivnosti, izmjenu Programa održavanja komunalne infrastrukture i izmjenu Financijskog plana za 2025. godinu (prema potrebi).
7. Donijeti Program održavanja komunalne infrastrukture u Gradskoj četvrti Brezovica za 2025. godinu (do 15. studenog).
8. Donijeti Financijski plan za 2026. godinu (prosinac).
9. Donijeti Plan komunalnih aktivnosti Gradske četvrti Brezovica za 2026. (prosinac).
10. Donijeti Plan potreba za aktivnostima, programima i projektima unapređenja kvalitete života Gradske četvrti Brezovica u 2026. (prosinac).
11. Koordinirati i surađivati s vijećima mjesnih odbora (tijekom cijele godine).
12. Pratiti realizaciju Plana komunalnih aktivnosti i Programa održavanja komunalne infrastrukture u suradnji s vijećima mjesnih odbora (tijekom cijele godine).
13. [bookmark: _Hlk189743628]Raspravljati i donositi zaključke na osnovi prijedloga mjesnih odbora (tijekom cijele godine).
14. Raspravljati i donositi mišljenja o prijedlozima akata o kojima gradonačelnik, Gradska skupština i gradski uredi traže mišljenje vijeća (tijekom cijele godine).
Program rada Vijeća Gradske četvrti Brezovica temelji se na kontinuitetu svih prethodnih aktivnosti, na aktivnostima koje predlažu vijeća mjesnih odbora i zahtjevima građana.
Prema navedenom, Vijeće će Programom rada:
1. U što većoj mjeri pridonijeti kvalitetnijem razvoju i radu mjesnih odbora.
2. Podržavati realizaciju različitih aktivnosti programa udruga i udruženja građana.
3. Sustavno prikupljati, obrađivati i učiniti dostupnima sve podatke o Gradskoj četvrti Brezovica kao nužnu pretpostavku za utjecaj građana i njihovih predstavničkih tijela na razvoj četvrti (posebno u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.) te rješavanje gorućeg problema prometa na gradskoj četvrti, uključujući promet u mirovanju.
4. U suradnji s vijećima mjesnih odbora kontinuirano planirati i rješavati manje komunalne potrebe kroz Plan komunalnih aktivnosti i Program održavanja komunalne infrastrukture za tekuće i iduće razdoblje, na osnovi prikupljenih podataka, selektirajući nužne potrebe građana.
5. Nastojati kvalitetno i temeljito informirati građane o svim aktivnostima na području Gradske četvrti Brezovica, kao i o mogućnostima rješavanja njihovih potreba.
6. Predlagati izvođenje većih zahvata na objektima komunalne infrastrukture (vodoopskrba i odvodnja, promet, sanacija klizišta i dr.), kao i izgradnju drugih javnih objekata (vrtići, škole, sportski objekti) koji se ne mogu financirati sredstvima kojima raspolaže Vijeće Gradske četvrti Brezovica.
7. Surađivati na izradi Plana potreba za aktivnostima, programima i projektima unapređenja kvalitete života (kultura, zdravlje, sport, zaštita okoliša i dr.) s mjesnim odborima i gradskim uredima, ustanovama, udrugama i pojedincima te osigurati prostore i druge uvjete za njihovu realizaciju.
8. Pomoći u održavanju, opremanju i obnovi svih prostora mjesnih odbora.
Realizacija navedenog Programa rada ovisit će o:
· sudjelovanju vijećnika u radu,
· izvršenju proračuna Grada Zagreba,
· suradnji s nadležnim tijelima Gradske uprave Zagreba,
· suradnji s vijećima mjesnih odbora,
· suradnji s građanima Gradske četvrti Brezovica.
Ad. 3.	Prijedlog Izvješća o radu Vijeća Gradske četvrti Brezovica za 2024.

Predsjednik Vijeća Tomislav Cavrić informira članove o Prijedlogu Izvješća o radu te otvara raspravu. Budući da se nitko nije javio za riječ, Prijedlog Izvješća o radu Vijeća Gradske četvrti Brezovica za 2024. daje na glasovanje. 
Vijeće je jednoglasno (11 „za“) donijelo



IZVJEŠĆE O RADU
 VIJEĆA GRADSKE ČETVRTI BREZOVICA
 ZA 2024. GODINU

U V O D
Vijeće Gradske četvrti Brezovica ima 11 članova. Prava i obveze Vijeća regulirana su Statutom Grada Zagreba, Pravilima Gradske četvrti Brezovica i drugim propisima. 
Vijeće je svoj rad usmjerilo uglavnom na problematiku održavanja i izgradnje komunalne infrastrukture: javnoprometnih površina i objekata, vodoopskrbe i odvodnje otpadnih voda te uređivanje i opremanje igrališta i zelenih površina, prostora mjesne samouprave, objekata javnih sadržaja, vodeći pritom računa o prioritetima i ravnomjernoj zastupljenosti svih naselja u Gradskoj četvrti Brezovica.

Sjednice Vijeća
Prisutnost članova Vijeća sjednicama bila je u prosjeku 9,83 od 11 članova Vijeća, odnosno 89,39%. Ukupno je obrađeno 88 točke dnevnog reda što prosječno iznosi 7,33 točaka po sjednici, a 16 točke dnevnog reda uvrštene su na samoj sjednici.	
Sjednice Vijeća ukupno su trajale 1.010 minuta što je prosječno 84,16 minuta po sjednici.
Rezultat rada Vijeća na sjednicama jest donošenje odgovarajućih akata po svakoj točci dnevnog reda.
Vijeće Gradske četvrti Brezovica ukupno je donijelo 72 akta.

Kvaliteta odlučivanja na sjednicama Vijeća ovisi o broju učesnika u raspravi po pojedinoj točci dnevnog rada, te o dosegnutoj većini glasova potrebnih za zaključenje pojedine točke dnevnog reda.
U raspravi po pojedinoj točci dnevnog reda prosječno su sudjelovala 4 člana Vijeća.
Većina točaka dnevnog reda usvojena je većinom glasova.             
Izvješće o radu predsjednika Vijeća
Dužnosti predsjednika Vijeća definirane su člankom 84. Statuta Grada Zagreba te Pravilima Gradske četvrti Brezovica (članak 22. Pravila Gradske četvrti Brezovica).
Predsjednik je redovito sazivao sjednice Vijeća, koordinacije s predsjednicima vijeća mjesnih odbora, obilazio Gradsku četvrt, prisustvovao sjednicama Gradske skupštine, koordinacijama Gradonačelnika i predsjednika Gradske skupštine te kontaktirao i održavao sastanke s gradskim upravnim tijelima, podružnicama Zagrebačkog holding i tvrtkama u vlasništvu Grada Zagreba vezano za potrebe Gradske četvrti Brezovica. 
Predsjednik je surađivao s članovima Vijeća na rješavanju problema Gradske četvrti. 
Prisustvovao je sastancima koje je organizirao Gradski ured za mjesnu samoupravu, promet, civilnu zaštitu i sigurnost drugi gradski uredi i Zagrebački holding.
Organizirao je sastanke važne za rješavanje problema građana, grupe građana ili cijele Gradske četvrti.
Predsjednik je po najavi kontaktirao s građanima.
Izvješće o radu potpredsjednika Vijeća
Dužnosti potpredsjednika Vijeća definirane su člankom – 23. Pravila Gradske četvrti Brezovica.
Potpredsjednik Vijeća pomagao je predsjedniku Vijeća u obavljanju poslova od važnosti za Gradsku četvrt, obilazio Četvrt i gradilišta na području Gradske četvrti.
Izvješće o radu članova Vijeća
Dužnosti članova Vijeća definirane su člankom 85. Statuta Grada Zagreba te člankom 13. Pravila Gradske četvrti Brezovica.       
Članovi vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja iz njegova djelokruga, te sudjelovali u izlascima na teren i rješavanju problema građana.
Sudjelovali su u kreiranju Plana komunalnih aktivnosti u 2025. te u kontroli provođenja Plana komunalnih aktivnosti u 2024.
T A B E L A R N I     P R E G L E D

Sjednice Vijeća 							Tabela 1.

	Opis obilježja

	

	
Broj održanih sjednica
	
12

	
Prosječan broj prisutnih članova Vijeća (po sjednici)
	
9,83

	Broj sjednica koje su odgađane  ili prekidane zbog nedovoljnog broja prisutnih članova Vijeća
	
0

	
Prosječno trajanje sjednica (min)
	
84,16

	
Broj točaka dnevnog reda (ukupno)
	
88

	Broj dopunskih točaka dnevnog reda (uvrštenih u dnevni red na samoj sjednici ) 
	
16

	
Broj donesenih akata (ukupno)
	
72

	Broj akata Vijeća na koje su tražena izravna očitovanja gradskih ureda ili drugih subjekata
	
0

	
Broj akata Vijeća na koje su dobivena tražena očitovanja
	
0

	Broj vijećničkih pitanja i zahtjeva na koje su traženi pisani odgovori
	9


	Broj vijećničkih pitanja na koja su dobiveni pisani odgovori
	9


Pregled prisutnosti članova Vijeća sjednicama Vijeća
	                       Tabela 2.
	Redni broj
sjednice Vijeća
	prisutni članovi
	odsutni članovi
	%
prisutnosti

	34
	10
	1
	90,90

	35
	11
	0
	100

	36
	10
	1
	90,90

	37
	10
	1
	90,90

	38
	11
	0
	100

	39
	9
	2
	81,81

	40
	8
	3
	72,72

	41
	8
	3
	72,72

	42
	9
	2
	81,81

	43
	11
	0
	100

	44
	10
	1
	90,90

	45
	11
	0
	100

	UKUPNO:

	118
	14
	89,39%

	
	
	
	




 Struktura akata Vijeća prema sadržaju 				        Tabela 3.

	Problematika na koju se akt sadržajno pretežno odnosi

	Broj akata


	Gradnja i održavanje komunalne infrastrukture (vodovod, odvodnja, plin, javna rasvjeta, ceste)
	
17

	
Regulacija prometa
	
5

	Komunalni red (krupni otpad, divlje deponije, red na tržnicama, parkiranje na zelenim površinama i sl.)
	
6

	
Prostori MS (gradnja, održavanje, upravljanje, korištenje)
	
6

	Prostorno uređenje i graditeljstvo (prostorni planovi, bespravna gradnja…)
	
5

	Upravljanje gradskom imovinom (zakup zemljišta i poslovnih prostora, korištenje i upravljanje javnim objektima…)
	
4

	
Radno vrijeme ugostiteljskih objekata
	
0

	
Gospodarstvo
	
4

	
Odgoj  i obrazovanje
	
3

	
Kultura
	
0

	
Šport
	
0

	
Imenovanje ulica
	
0

	Funkcioniranje Vijeća ( mandatna i poslovnička pitanja, program rada, izvještaji o radu i sl.)
	
2

	
Gradski prijevoz
	
5

	
Javne manifestacije
	
0

	
Ustrojstvo i funkcioniranje službe za MS
	
0

	
Rad gradskih upravnih tijela i službi
	
0

	
Ostalo
	
15




Struktura akata Vijeća prema predlagateljima (inicijatorima)    Tabela 4.

	Predlagatelj ( inicijator ) donošenja akta

	   Broj akata
     

	
Predsjednik Vijeća
	
54

	
Član ili članovi Vijeća
	
6

	
Radno tijelo Vijeća
	
0

	
Stručna služba gradonačelnika i gradski uredi
	
0

	
Vijeća mjesnih odbora
	
   	5

	
Političke stranke
	
0

	
Građani i udruge građana
	
3

	
Ostali
	
4



Z A K L J U Č A K 

Vijeće Gradske četvrti Brezovica svojim je radom doprinijelo poboljšanju uvjeta življenja na području Četvrti. Ističe se napredak u suradnji s gradskim upravnim tijelima te slabiju suradnju s Podružnica Zagrebačkog holdinga s obzirom na njihove smanjene kapacitete za izvršavanje akcija iz Plana komunalnih aktivnosti Gradske četvrti Brezovica te potrebnog održavanja postojeće infrastrukture. Na području Četvrti velika je potreba za izgradnjom sadržaja javne namjene-dječjih vrtića, dvorana i škola, a veliki su problemi s oborinskom odvodnjom, naročito u nizinskom dijelu Četvrti, te dugotrajnošću izrade projektne dokumentacije (projektni zadaci čekaju se po više mjeseca) i ishođenju građevinskih dozvola za planirane radove na području Četvrti.


Ad. 4.  Prijedlog zaključka o izmjeni i dopuni Plana komunalnih aktivnosti Gradske četvrti Brezovica u 2025.

Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka daje na glasovanje. 
Vijeće je jednoglasno (11 „za“) donijelo

PLAN
komunalnih aktivnosti Gradske četvrti Brezovica u 2025.

/ Zaključak se prilaže ovom zapisniku i njegov je sastavni dio. /

Ad. 5. Prijedlog zaključka o davanju suglasnosti na zaključak Vijeća Mjesnog odbora Horvati o reguliranju korištenja prostora od strane DVD Horvati u objektu Mjesnog odbora Horvati

Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka o davanju suglasnosti na zaključak Vijeća Mjesnog odbora Horvati o reguliranju korištenja prostora od strane DVD Horvati u objektu Mjesnog odbora Horvati daje na glasovanje. 
Vijeće je jednoglasno (11 „za“) donijelo
ZAKLJUČAK
o davanju suglasnosti na zaključak Vijeća Mjesnog odbora Horvati o reguliranju korištenja prostora od strane DVD Horvati u objektu Mjesnog odbora Horvati
1. Vijeće Gradske četvrti Brezovica razmotrilo je zaključak Vijeća Mjesnog odbora Horvati sa 44. sjednice održane 20. prosinca 2024. godine, kojim se predlaže reguliranje korištenja prostora u objektu Mjesnog odbora Horvati, Horvaćanski trg 2, koje uz korisnike mjesne samouprave koristi i Dobrovoljno vatrogasno društvo Horvati. Gradski ured za upravljanje imovinom i stanovanje zaprimio je zahtjev Dobrovoljno vatrogasnog društva Horvati kojim se traži zakup prostora za potrebe vatrogasne djelatnosti te je zatražio očitovanje o načinu raspodijele prostora.

2. Vijeće Gradske četvrti Brezovica suglasno je s prijedlogom reguliranja korištenja prostora kako je zaključkom odredilo Vijeće Mjesnog odbora Horvati. Vijeće Mjesnog odbora Horvati očitovalo se na način da prihvaća dodjelu prostora garaže (42 m²) i ureda na katu (6 m²) u objektu Mjesnog odbora Horvati, Horvaćanski trg 2, za potrebe Dobrovoljnog vatrogasnog društva Horvati. Vijeće Mjesnog odbora Horvati protivi se dodjeli prostorije skladišta (12,08 m²) u istom objektu za potrebe Dobrovoljnog vatrogasnog društva Horvati.

3. Ovaj se zaključak dostavlja Gradskom uredu za upravljanje imovinom i stanovanje i Gradskom uredu za mjesnu samoupravu, promet, civilnu zaštitu i sigurnost.
      
Ad. 6. Prijedlog zaključka o davanju suglasnosti na zaključak Vijeća Mjesnog odbora Trpuci o reguliranju korištenja prostora od strane DVD Trpuci u objektu Mjesnog odbora Trpuci

Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka daje na glasovanje. 
Vijeće je jednoglasno (11 „za“) donijelo

ZAKLJUČAK
o davanju suglasnosti na zaključak Vijeća Mjesnog odbora Trpuci o reguliranju korištenja prostora od strane DVD Trpuci u objektu Mjesnog odbora Trpuci

1. Vijeće Gradske četvrti Brezovica razmotrilo je zaključak Vijeća Mjesnog odbora Trpuci sa sjednice održane 27. prosinca 2024. godine, kojim se predlaže reguliranje korištenja prostora u objektu Mjesnog odbora Trpuci, Trpučanska cesta 28, koje uz korisnike mjesne samouprave koristi i Dobrovoljno vatrogasno društvo Trpuci. Gradski ured za upravljanje imovinom i stanovanje zaprimio je zahtjev Dobrovoljno vatrogasnog društva Trpuci kojim se traži zakup prostora za potrebe vatrogasne djelatnosti te je zatražio očitovanje o načinu raspodjele prostora.

2. Vijeće Gradske četvrti Brezovica suglasno je s prijedlogom reguliranja korištenja prostora kako je zaključkom odredilo Vijeće Mjesnog odbora Trpuci. Vijeće Mjesnog odbora Trpuci očitovalo se na način da prihvaća dodjelu prizemnog prostora (150,07 m²), uključujući prostorije za ured, spremište, garaže, dvoranu za sastanke, sanitarni čvor, kuhinju, skladište i kotlovnicu, za potrebe Dobrovoljnog vatrogasnog društva Trpuci. Vijeće Mjesnog odbora predložilo je da prostor na I. katu (96 m²) ostane kao prostor mjesne samouprave.

3. Vijeće Gradske četvrti Brezovica podržava prijedlog da se Dobrovoljno vatrogasno društvo Trpuci obveže ustupiti dvoranu za sastanke i sanitarni čvor bez naknade po traženju Gradskog ureda za mjesnu samoupravu, promet, civilnu zaštitu i sigurnost za provedbu izbora, referenduma, zborova građana, sjednica vijeća i ostalih aktivnosti mjesne samouprave po traženju.

4. Ovaj se zaključak dostavlja Gradskom uredu za upravljanje imovinom i stanovanje i Gradskom uredu za mjesnu samoupravu, promet, civilnu zaštitu i sigurnost.

Ad. 7. Prijedlog zaključka o produljenju zakupa prostora za rad Vijeća Mjesnog odbora Lipnica

Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka daje na glasovanje. 
Vijeće je jednoglasno (11 „za“) donijelo





ZAKLJUČAK
o produljenju zakupa prostora za rad Vijeća Mjesnog odbora Lipnica

1. Vijeće Gradske četvrti Brezovica je razmotrilo zamolbu Vijeća Mjesnog odbora Lipnica za produljenje zakupa prostora za rad Vijeća Mjesnog odbora Lipnica te ponudu Dobrovoljnog vatrogasnog društva Lipnica za zakup prostora, na adresi Lipnička cesta 36, 10253 Donji Dragonožec.

2. Vijeće je suglasno sa zaključkom Vijeća Vijeća Mjesnog odbora Lipnica te ponudom Dobrovoljnog vatrogasnog društva Lipnica za produljenje zakupa prostora za rad Vijeća Mjesnog odbora Lipnica.

3. Zakup će se produljiti na period od jedne godine, od 1. lipnja 2025. do 1. lipnja 2026.,
sukladno ponudi iz točke 2. zaključka, koja je njegov sastavni dio.  
4. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje. 

Ad. 8. Prijedlog zaključka o davanju prijedloga i utvrđivanju prioriteta za izradu projektne dokumentacije i izgradnju vodoopskrbnih cjevovoda, javnih kanala i plinovoda

Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka o davanju prijedloga i utvrđivanju prioriteta za izradu projektne dokumentacije i izgradnju vodoopskrbnih cjevovoda, javnih kanala i plinovoda daje na glasovanje. 
Vijeće je jednoglasno (11 „za“) donijelo

ZAKLJUČAK
o davanju prijedloga i utvrđivanju prioriteta za izradu projektne dokumentacije i izgradnju vodoopskrbnih cjevovoda, javnih kanala i plinovoda

1. Vijeće Gradske četvrti Brezovica razmotrilo je zahtjeve koje su vijeća mjesnih odbora i Vijeće Gradske četvrti zaprimili od građana u vezi s izgradnjom vodoopskrbnih cjevovoda, javnih kanala i plinovoda.
2. S obzirom na nedovoljna financijska sredstva u Planu komunalnih aktivnosti Gradske četvrti Brezovica, potrebu za uspostavljanjem planskog i sistematičnog pristupa zahtjevima građana te korištenje sredstava sukladno izvorima financiranja, predlaže se izrada projektne dokumentacije i izgradnja vodoopskrbnih cjevovoda, javnih kanala i plinovoda prema sljedećoj listi:


a) Vodoopskrba
Horvati, Gorjanci 2A do 2E – izgradnja vodoopskrbnog cjevovoda po ishođenju potrebne dokumentacije.
Horvati, Širanovići kod k.br. 34 – izgradnja vodoopskrbnog cjevovoda po ishođenju potrebne dokumentacije.
Brezovica, Desprimska ulica, odvojak prema k.č. 1957/2 k.o. Brezovica – izgradnja vodoopskrbnog cjevovoda po ishođenju potrebne dokumentacije.
Horvati, Derdići I. odvojak – izrada projektne dokumentacije za građenje vodoopskrbnog cjevovoda.
Odranski Obrež, Strmečka cesta - odvojak prema 2b – izrada projektne dokumentacije za građenje vodoopskrbnog cjevovoda.
Odranski Obrež, ulica Vicebani - Mataki - odvojak, k.č. 3005 k.o. Odranski Obrež – izrada projektne dokumentacije za građenje vodoopskrbnog cjevovoda.
Strmec, ulica Črnilo prema k.br. 3b – izrada projektne dokumentacije za građenje vodoopskrbnog cjevovoda.
Horvati, Slemenska cesta prema k.br. 33 – izrada projektne dokumentacije za građenje vodoopskrbnog cjevovoda.
Donji Trpuci, na raskrižju ulice Ferki i Gata, odvojak južno od ulice Ferki (k.č. 1143 k.o. Trpuci) – izrada projektne dokumentacije za građenje vodoopskrbnog cjevovoda.
Donji Trpuci, Detiščak (k.č. 1135 k.o. Trpuci), izrada projektne dokumentacije za građenje vodoopskrbnog cjevovoda.
Donji Trpuci, Ferki (k.č. 1115 k.o. Trpuci), izrada projektne dokumentacije za građenje vodoopskrbnog cjevovoda.

b) Odvodnja
Kupinečki Kraljevec, Kraljevečki brijegi T odvojak – izgradnja javnog kanala po ishođenju potrebne dokumentacije.
Brezovica, Desprimska ulica, odvojak prema k.č. 1957/2 k.o. Brezovica – izrada projektne dokumentacije za građenje javnog kanala.
Odranski Obrež, Strmečka cesta - odvojak prema k.br. 2b – izrada projektne dokumentacije za građenje javnog kanala.
Odranski Obrež, ulica Vicebani - Mataki - odvojak, k.č. 3005 k.o. Odranski Obrež – izrada projektne dokumentacije za građenje javnog kanala.
Strmec, ulica Črnilo prema k.br. 3b – izrada projektne dokumentacije za građenje javnog kanala.

c) Plinovod
Zadvorsko, Zadvorska ulica, od 1 do križanja s Hudobičkom ulicom I. odvojkom – izrada projektne dokumentacije za građenje plinovoda.
Zadvorsko, Kašinci – izrada projektne dokumentacije za građenje plinovoda.
Zadvorsko, Kašinci – odvojak – izrada projektne dokumentacije za građenje plinovoda.
Odranski Obrež, Ulica sv. Ane – izrada projektne dokumentacije za građenje plinovoda.
Odranski Obrež, Prilaz Rožićima – izrada projektne dokumentacije za građenje plinovoda.
Odranski Obrež, Šimiri – izrada projektne dokumentacije za građenje plinovoda.
Odranski Obrež, Zadvorci – izrada projektne dokumentacije za građenje plinovoda.
Odranski Obrež, Orsagi – izrada projektne dokumentacije za građenje plinovoda.
Odranski Obrež, Amerikanska ulica - izrada projektne dokumentacije za građenje plinovoda.
Odranski Obrež, Češka ulica - izrada projektne dokumentacije za građenje plinovoda.
Odranski Obrež, Dragonožečka cesta - izrada projektne dokumentacije za građenje plinovoda.
Odranski Obrež, Vicebani – Mataki - izrada projektne dokumentacije za građenje plinovoda.
Odranski Obrež, Spivaki - izrada projektne dokumentacije za građenje plinovoda.
Odranski Obrež, Janječići - izrada projektne dokumentacije za građenje plinovoda.

3. Ovaj zaključak dostavlja se Gradskoj plinari Zagreb d.o.o. i Vodoopskrbi i odvodnji d.o.o.
Ad. 9. Prijedlog zaključka o prijedlogu utroška sredstava s pozicije uredska oprema i namještaj

Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka daje na glasovanje. 
Vijeće je jednoglasno (11 „za“) donijelo

ZAKLJUČAK
o prijedlogu utroška sredstava s pozicije uredska oprema i namještaj

1. Vijeće Gradske četvrti Brezovica na poziciji 4221 „Uredska oprema i namještaj“ za 2025.
ima 4.000,00 eura.
2. Vijeće Gradske četvrti Brezovica predlaže utrošak sredstava s pozicije 4221  
„Uredska oprema i namještaj“ na sljedeći način: 

	
Red. br.
	VRSTA OPREME ILI NAMJEŠTAJA
	IZNOS (€)

	      1.
	Nabava stolova, 7x KONFERENCIJSKI STOL TIP 2 za objekt Mjesnog odbora Demerje, na adresi Demerska 33 
	2.000,00

	     2.
	Nabava stolica, 18x KONFERENCIJSKI STOLAC TIP 1 za objekt Mjesnog odbora Odranski Strmec, na adresi Strmečka 57
	1.500,00

	     3.
	Nabava stolova, 2x KONFERENCIJSKI STOL TIP 2, za objekt  Mjesnog odbora Horvati na adresi Horvaćanski trg 2
	500,00

	
	UKUPNO        
	4.000,00


3. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.

Ad. 10. Prijedlog zaključka o produljenju zakupa prostora za rad Vijeća Mjesnog odbora Havidići

Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka daje na glasovanje. 
Vijeće je većinom glasova (7 „za“ i 4 „suzdržan“) donijelo

ZAKLJUČAK 
                           o potrebi zakupa prostora za rad Vijeća Mjesnog odbora Havidići 

1. Vijeće Gradske četvrti Brezovica je razmotrilo zaključak Vijeća Mjesnog odbora Havidići za produljenje zakupa prostora za rad Vijeća Mjesnog odbora Havidići te ponudu Mare Smolković za zakup prostora na adresi Kuti 1, 10253 Donji Dragonožec.

2. Vijeće je suglasno sa zaključkom Vijeća Mjesnog odbora Havidići te ponudom Mare Smolković za produljenje zakupa prostora za rad Vijeća Mjesnog odbora Havidići.
  
3. Vijeće predlaže produljenje zakupa na period od jedne godine, od 1. travnja 2025. do 31. ožujka 2026., sukladno ponudi iz točke 2. zaključka, koja je njegov sastavni dio.  

4. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.

Ad. 11. Pitanja, prijedlozi i prigovori

Član Vijeća, Srećko Tatar kaže da je potrebno urediti kanal uz Grančarsku ulicu na dionici od križanja s Kraljevečkom cestom do Grančarske ulice 62 te da se napiše dopis Hrvatski vodama. 
Predsjednik Vijeća, Tomislav Cavrić zatražio je da se napiše dopis za povećanje kapaciteta vrtića koji je u UPU-u Desprim i Zadvorsko. 
Član Vijeća, Zlatko Katulić postavlja pitanje o statusu pregovora s Hrvatskim Telekomom u vezi prenamjene prostorija u najmu Društvenog doma Horvati.
Budući da je dnevni red iscrpljen te da se nitko više ne javlja za riječ, predsjednik zaključuje 46. sjednicu Vijeća Gradske četvrti Brezovica.

            Dovršeno u 19:30 sati.

KLASA: 024-08/25-002/28
URBROJ: 251-13-11-8/002-25-3
Brezovica, 30. siječnja 2025

           Zapisnik izradio:
        Valentin Kovačević
                                                                                                           Predsjednik
                                                                                                    Vijeća Gradske četvrti
                                                                                                              Brezovica

                                                                                          Tomislav Cavrić, mag.ing.el.tech

